หลังมีเพศสัมพันธ์ตอนวันที่01/12/61 (ไม่ได้หลั่งใน) แต่เพศสัมพันธ์ค่อนข้างรุนแรงค่ะ พอมาวันที่02/12/61เกิดอาการมีเลือดไหลออกมาทางช่องคลอดและพอเอานิ้วแหย่ดูพบว่าเหมือนข้างในแคบลงและมีเลือดติดออกมา(ไม่ค่อยแสบช่องคลอด) วันนี้03/12/61 ประจำเดือนมาแล้วค่ะแต่ยังมีอาการแสบช่องคลอดอยู่ตอนปัสสาวะ ปกติไม่ได้เป็นคนปัสสาวะบ่อยนะคะประมาณ4รอบต่อวัน แต่วันนี้รู้สึกว่าปัสสาวะบ่อยมากรวมกันแล้วประมาณ6-7รอบแล้ว มีคำถามค่ะ1. ถ้ามีอาการแบบนี้จะท้องไหมคะ?2. จะรักษาและดูแลตัวเองได้ยังไงถ้าไม่ได้ไปหา?อาการแบบนี้เป็นโรคอะไรไหม?3. วันนี้ประจำเดือนมาช่วงเช้าค่ะ แต่พอบ่ายๆลองดูพอว่าเลือดค่อนข้างจะสีชมพูจางๆค่ะ เป็นสาเหตุอะไรได้อีกบ้างคะ?4. ตอนนี้มีอาการปวดท้องเมนส์และแสบช่องคลอดเบาลงกว่าตอนกลางวันแล้วค่ะ เพราะได้ติดถุงน้ำร้อนไว้ที่ท้องน้อยค่ะ ตอนนี้กังวลเรื่องจะท้องไหมและหาวิธีลดอาการแสบของช่องคลอดค่ะขอบพระล่วงหน้าค่ะ :)
สวัสดีค่ะ จากที่เล่ามา หากประจำเดือนมาแล้ว แสดงถึงการไม่ตั้งครรภ์ นอกจาก ไม่แน่ใจว่าเลือดที่ออกนั้นเป็นประจำเดือนหรือไม่ สามารถทดสอบการตั้งครรภ์ดูได้ค่ะส่วนอาการปัสสาวะบ่อย หลังการมีเพศสัมพันธ์ มักเกิดจากกระเพาะปัสสาวะอักเสบค่ะ ซึ่งอาจเป็นจากการติดเชื้อ หรือการมีการระคายเคืองจากการมีเพศสัมพันธ์ ซึ่งหากมีปัสสาวะขุ่น แสบขัด มีไข้ ควรไปพบแพทย์เพื่อตรวจและรับการรักษาอย่างเหมาะสมค่ะ แต่หากไม่มีอาการดังกล่าว สามารถดื่มน้ำมากๆ หลีกเลี่ยงการกลั้นปัสสาวะ รอดูอาการได้ **หากอาการแย่ลง แนะนำไปพบแพทย์เช่นกันค่ะส่วนสีและปริมาณประจำเดือน ขึ้นกับความหนาของผนังมดลูก และฮอร์โมนเพสหญิงที่เกิดขึ้นในแต่ละรอบเดือนค่ะ ไม่ได้บ่งชี้ถึงพยาธิสภาพใดๆที่ชัดเจนค่ะ